《苏秦苦读拜相》
两汉·佚名

苏秦乃洛阳人，学纵横之术，游说秦王，书十上，而不为用，资用匮乏，潦倒而归。至家，妻不下纴，嫂不为炊，父母不以为子。苏秦乃叹曰：“此皆秦之罪也！”乃发愤读书，曰：“安有说人主而不得者乎？”读书欲睡，引锥自刺其股，血流至足。期年，赵王封其为武安君，受相印，人随其后，以抑强秦。后卒合齐、楚、燕、赵、魏、韩抗秦，佩六国相印。(据《战国策》改写)

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。